**Ministru kabineta noteikumu projekta „Grozījumi Ministru kabineta 2016. gada 21.jūnija noteikumos Nr. 392 „Meža inventarizācijas veicēju sertifikācijas un sertificēto personu darbības uzraudzības kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesiskais regulējums meža inventarizācijas veicēju sertifikācijas un sertificēto personu darbības uzraudzības jomā ir noteikts Ministru kabineta 2016. gada 21. jūnija noteikumos Nr. 392 “Meža inventarizācijas veicēju sertifikācijas un sertificēto personu darbības uzraudzības kārtība” (turpmāk – noteikumi Nr. 392). Noteikumu Nr. 392 5. un 54. punktā ir paredzētas meža inventarizācijas veicēju profesionālās kvalifikācijas prasības sertifikāta saņemšanai. Patlaban fiziskām personām (turpmāk – pretendents) ar augstāko izglītību (kas nav mežsaimniecībā), vidējo profesionālo vai vidējo izglītību, un personām, kas laikposmā no 1996. līdz 1999. gadam ir ieguvušas Latvijas Lauksaimniecības universitātes (turpmāk – LLU) Meža fakultātes mežizstrādes specialitāti, jāapgūst licencēta profesionālās pilnveides programma (vismaz 240 stundu apjomā).  Tā kā to pretendentu skaits, kuri vēlētos apgūt 240 stundu licencēto profesionālās izglītības programmu, ir niecīgs (1–2 personas gada laikā), tas sadārdzina 240 stundu programmas apgūšanas izmaksas, tāpēc ir nepieciešams precizēt noteikumus Nr. 392, paredzot vairākas iespējas, t.i., ka pretendenta profesionālo kvalifikāciju var apliecināt gan ar apliecību par licencētas profesionālās pilnveides izglītības programmas (vismaz 240 stundu apjomā) apguvi vai par akreditētas augstākās izglītības studiju programmas daļas apguvi klausītāja statusā, gan ar akadēmisko izziņu par tādas akreditētas augstākās izglītības studiju programmas daļas apguvi studējošā statusā, kura ietver zināšanas mērniecībā, dendroloģijā, meža botānikā, meža taksācijā, mežierīcībā, mežkopībā, meža atjaunošanā, meža augsnes zinātnē, meža ekoloģijā un dabas aizsardzībā. Ministru kabineta noteikumu projekts “Grozījumi Ministru kabineta 2016. gada 21. jūnija noteikumos Nr. 392 ”Meža inventarizācijas veicēju sertifikācijas un sertificēto personu darbības uzraudzības kārtība” (turpmāk – noteikumu projekts) papildina noteikumu Nr. 392 5. un 54. punktu ar nosacījumu, ka šajos punktos minētās zināšanas ir iespējams apgūt atsevišķu studiju kursu veidā kā akreditētas augstākās izglītības studiju programmas daļu. Lai pretendents varētu apgūt minētos studiju kursus, viņš ar augstskolu noslēgs līgumu par šo studiju kursu apguvi klausītāja statusā un iegūs apliecību. Akadēmisko izziņu par akreditētas augstākās izglītības studiju programmas daļas apguvi pretendents varēs iegūt studējošā statusā. Līdz 2021. gada 30. jūnijam nosacījums par apliecības un izziņas izsniegšanu attiecas uz fiziskām personām, kurām ir augstākā (ne mežsaimnieciskā), augstākā mežsaimnieciskā (no 1996.  līdz 1999.  gadam iegūta), vidējā profesionālā vai vidējā izglītība. No 2021. gada 1. jūlija fiziska persona var pretendēt uz sertifikātu, ja tā ir ieguvusi vismaz pirmā līmeņa profesionālo augstāko izglītību un ceturtā līmeņa profesionālo kvalifikāciju mežsaimniecībā vai akadēmisko bakalaura grādu mežsaimniecībā. Tāpat no 2021. gada 1. jūlija uz sertifikāta iegūšanu var pretendēt fiziskas personas, kas laikposmā no 1996. līdz 1999. gadam LLU ir ieguvušas augstāko mežsaimniecisko izglītību, bet šīm personām papildus jāapgūst licencēta profesionālās pilnveides izglītības programma (240 stundu apjomā) vai iepriekš minētā akreditētas augstākās izglītības programmas daļa. Par augstskolā apgūtu licencētu profesionālās pilnveides izglītības programmu (vismaz 240 stundu apjomā) vai par akreditētas augstākās izglītības studiju programmas daļas apguvi klausītājam izsniegs apliecību, bet studējošā statusā esošam pretendentam studiju programmas daļas apguvi apliecinās augstskolas izsniegta akadēmiskā izziņa. Tādējādi pretendentiem, lai saņemtu apliecību vai akadēmisko izziņu un kvalificētos meža inventarizācijas veicēja eksāmenam, ir iespēja gan klausītāja, gan studējošā statusā apgūt noteikumu projektā minētos studiju priekšmetus. Noteikumu projektā precizēts 18. punkts ar nosacījumu, ka sertificēšanas institūcija 10 darbdienu laikā, pamatojoties uz tās rezultātiem, pieņem lēmumu par sertifikāta izsniegšanu vai pamatotu lēmumu par atteikumu izsniegt sertifikātu. Noteikumu projektā 19.punkts precizēts ar nosacījumu, ja sertificēšanas institūcija pieņēmusi lēmumu izsniegt sertifikātu, tad tā lēmuma pieņemšanas dienā sertifikātu elektroniska ieraksta veidā reģistrē meža inventarizācijas jomā sertificēto personu reģistrā un sertifikātu papīra dokumenta formā izsniedz tikai pēc pieprasījuma.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā ”Latvijas Vēstnesis”.  Noteikumu projekts minētās problēmas atrisinās pilnībā. |
| ` | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Latvijas Lauksaimniecības universitātes Meža fakultāte, Latvijas Valsts mežzinātnes institūta "Silava" un Latvijas Lauksaimniecības universitātes valsts zinātniskās izpētes mežu apsaimniekošanas aģentūra "Meža pētīšanas stacija". Noteikumu projektā ietverts minēto institūciju kopīgi izstrādāts priekšlikums. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz meža inventarizācijas veicējiem (atbilstības novērtēšanas institūcijās reģistrēti aptuveni 503 meža inventarizācijas veicēji). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz administratīvo slogu. |
| 3. | Administratīvo izmaksu monetārs novērtējums | Nerada slogu, jo neparedz jaunas un nesadārdzina esošās administratīvās procedūras. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika nosūtīta saskaņošanai Latvijas Lauksaimniecības universitātes Meža fakultātei, Latvijas Valsts mežzinātnes institūta "Silava" un Latvijas Lauksaimniecības universitātes valsts zinātniskās izpētes mežu apsaimniekošanas aģentūrai "Meža pētīšanas stacija", kā arī atbilstības novērtēšanas institūcijām – Latvijas koksnes kvalitātes ekspertu savienības Sertifikācijas birojam un SIA “SILVASERT”. |
| 2. | Sabiedrības līdzdalība projekta izstrādē | Informācija par noteikumu projektu no 23.12.2019. līdz 07.01.2020. tika ievietota Zemkopības ministrijas tīmekļvietnes sadaļā „Sabiedrības līdzdalība”  <https://www.zm.gov.lv/zemkopibas-ministrija/apspriesanas/-grozijumi-ministru-kabineta-2016-gada-21-junija-noteikumos-nr-392-mez?id=858>  un Ministru kabineta tīmekļvietnes sadaļā „Sabiedrības līdzdalība”, dodot iespēju sabiedrības pārstāvjiem sniegt savu viedokli.  <https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, Latvijas Lauksaimniecības universitātes Meža fakultāte, Latvijas Valsts mežzinātnes institūta "Silava" un Latvijas Lauksaimniecības universitātes valsts zinātniskās izpētes mežu apsaimniekošanas aģentūra "Meža pētīšanas stacija". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Ozola 67027118

Inga.Ozola@zm.gov.lv